राइट होराइजन के संस्थापक और मुख्य कार्याधिकारी अनिल रेगो कहते हैं कि कई निवेशक पीपीएफ खाता परिपक्व होने के बाद उससे मिली रकम को सेवानिवृत्ति के बाद इस्तेमाल के लिए भी सहेज लेते हैं। बेहतर यह है कि सबसे पहले चुन लिया जाए कि आपके लिए संपत्ति का किस तरह आवंटन उपयुक्त है। उसके बाद रकम का कुछ हिस्सा इक्विटी म्युचुअल फंडों में लगा दिया जाए। लेकिन अगर किसी के पास निवेश के लिए चार-पांच साल से भी कम समय है तो उसे इक्विटी से परहेज करना चाहिए।